หุ้นเล็กกำไรโต ภาค 2
ทาง Research ของ FSS ได้ออกบทวิเคราะห์ &#8220;หุ้นเล็กกำไรโต ภาค 2&#8221; หลังจากที่นำเสนอภาคแรกไปเมื่อเดือน ก.ย.ปีที่ผ่านมาแล้ว และให้ผลตอบแทนสูงกว่าตลาดประมาณ 5 เท่า ในระยะเวลาเพียง 1 เดือน สำหรับหุ้นที่เราคัดเลือกในครั้งนี้เป็นหุ้นใหม่ๆ ส่วนใหญ่ยังคงเป็นหุ้นขนาดเล็ก มีมูลค่าตลาด (Market Cap) ตั้งแต่ 1,000-6,000 ล้านบาท มีหุ้นเพียง 2 ตัวเท่านั้นที่มี Market Cap หลักหมื่นล้านบาท มีต่างชาติถือหุ้นต่ำกว่า 5% ยกเว้น TTCL ที่ต่างชาติถือเกือบเต็ม Limit
4 เม.ย. 2556

ทาง Research ของ FSS ได้ออกบทวิเคราะห์ “หุ้นเล็กกำไรโต ภาค 2” หลังจากที่นำเสนอภาคแรกไปเมื่อเดือน ก.ย.ปีที่ผ่านมาแล้ว และให้ผลตอบแทนสูงกว่าตลาดประมาณ 5 เท่า ในระยะเวลาเพียง 1 เดือน สำหรับหุ้นที่เราคัดเลือกในครั้งนี้เป็นหุ้นใหม่ๆ ส่วนใหญ่ยังคงเป็นหุ้นขนาดเล็ก มีมูลค่าตลาด (Market Cap) ตั้งแต่ 1,000-6,000 ล้านบาท มีหุ้นเพียง 2 ตัวเท่านั้นที่มี Market Cap หลักหมื่นล้านบาท มีต่างชาติถือหุ้นต่ำกว่า 5% ยกเว้น TTCL ที่ต่างชาติถือเกือบเต็ม Limit 
เกณฑ์ในการคัดเลือกหุ้นจะดูจากอัตราการเติบโตของกำไรในปีนี้ที่สูงกว่ากลุ่ม มีโครงสร้างทางการเงินที่แข็งแกร่ง อยู่ในอุตสาหกรรมที่เป็นขาขึ้น มี P/E ที่ยังต่ำ และ/หรือมี PEG ไม่เกิน 1 เท่า และมีผลตอบแทนต่อส่วนของผู้ถือหุ้น (ROE) ที่สูง และราคาหุ้นทั้ง 9 ตัวมี Upside เฉลี่ยกว่า 30% ขึ้นไป หุ้นเหล่านี้ได้แก่ CITY INET PM PREB PYLON SCP THANI TKS TTCL 
FSS Research ยังคงประเมิน SET Target สิ้นปีนี้ที่ 1,650 จุด บนสมมติฐาน Core EPS เติบโต 25% และอิง P/E 15 เท่า Theme การลงทุนในปีนี้ยังคงอยู่ที่ “Investment” และ “Urbanization” 
PYLON อุตสาหกรรมเอื้อต่อการสร้างสถิติกำไรสูงสุดในปีนี้
บริษัทมีงานในมือ 1,200 ล้านบาท สูงสุดเป็นประวัติการณ์ คาดปีนี้จะมีกำไรจากการดำเนินงานปกติ 90 ล้านบาท เพิ่มขึ้น 11% ใกล้เคียงกับเป้าที่ผู้บริหารตั้งไว้ 100 ล้านบาท เราคาดรายได้เพิ่มขึ้น 20% เป็น 1,300 ล้านบาท และกำไรสุทธิ 115 ล้านบาท เติบโตถึง 79% เมื่ออิง P/E 18 เท่า ทำให้ได้ราคาเหมาะสม 8.50 บาท 
SCP พื้นฐานเยี่ยม ปันผลแจ่ม
เราคาดว่ากำไรสุทธิในปีนี้จะเพิ่มขึ้น 19% หุ้นปัจจุบัน P/E เพียง 9 เท่า ต่ำที่สุดเมื่อเทียบกับ PYLON SEAFCO DCON GEN เราประเมินราคาเหมาะสมที่ 113 บาท โดยอิง P/E 13 เท่า และหลังจากปรับโครงสร้างหนี้เสร็จในปีนี้ น่าจะจ่ายปันผลได้มากขึ้น โดยคาดอัตราผลตอบแทนประมาณ 5% ต่อปี